钦定古今图书集成/明伦汇编/氏族典/第400卷 > 史五常
## 钦定古今图书集成/明伦汇编/氏族典/第400卷 > 史五常

按《明外史史五常传》：“五常，内黄人。父萱，官广东佥事，
卒葬南海县和光寺侧。五常方七岁，母携以归。比长常以不得返葬为恨。母语之曰：‘尔父用杉木为榇，内
置大钱十，尔谨识之。五常奉母至孝，一日不离侧，殁
则庐墓致毁。既终丧，乃往迎父。榇时相去已五十年。
寺久为水淹没，榇无可觅，五常泣祷于神，忽有老人’”
以杖指示寺址，因遍发其地，果得父榇，内置钱，如母
言。扶归，与母合葬，复庐墓侧。正统六年旌表。